เรื่องร้องเรียน: สวัสดีค่ะทีมงาน ขอบคุณที่เปิดช่องทางนี้ เวลา0.00 น. ลงรถไฟฟ้ามาจะเดินเข้าบ้านที่ซอยสุขุมวิท38 หน้าปากซอยสุขุมวิท38 จะมีพื้นที่สำหรับขายอาหาร ซึ่งมีกองขยะวางไว้เรี่ยราดบนฟุตบาทจำนวนมากจากผู้ประกอบการในพื้นที่ดังกล่าว แต่ดิฉันก็ต้องจำใจเดินผ่านเพราะเป็นฟุตบาททางเข้าซอยบ้าน ระหว่างกำลังกลั้นใจเดินผ่าน แสงไฟริบหรี่ก้ส่องให้เห็นฝูงหนูประมาณเกิน10 ตัวกำลังแทะกองขยะ ดิชั้นต้องลงไปเดินบนพื้นถนนแทน ดีไม่ทะเล่อทะล่าเดินฝ่าไปโดนหนูกัด ฝากทาง กทม. กำชับผู้ประกอบการให้มีความรับผิดชอบต่อสังคมด้วยนะคะ กล้าขายอาหารแต่ทำไมเอาขยะมาทิ้งเกลื่อนฟุตบาท(มัดวางเป็นถุงๆ) ขออภัยที่ไม่ได้ถ่ายรูปไว้ เพราะสยดสยองเกินกว่าจะรับไหวค่ะ
การดำเนินการของเจ้าหน้าที่: ✍ฝ่ายรักษาความสะอาดและสวนสาธารณะ ได้ตรวจสอบแล้ว ขอชี้แจง ดังนี้ 1. ขยะมูลฝอยในพื้นที่ตามที่ผู้ร้องแจ้ง เป็นขยะมูลฝอยรอการจัดเก็บตามรอบเวลา ซึ่งรถเก็บขนมูลฝอยจะเข้าจัดเก็บในช่วงเวลา 01.00-02.00 น. เป็นประจำทุกวัน ขณะนี้ได้จัดเก็บเรียบร้อยแล้ว 2. ได้ขอความร่วมมือผู้ค้าริมทางในพื้นที่ดังกล่าว ให้นำขยะใส่ถุง มัดปากถุงให้มิดชิด ก่อนนำถุงขยะมาทิ้ง เพื่อป้องกันสัตว์มาคุ้ยเขี่ยขยะ 🏳ขอบคุณท่านที่ช่วยแจ้งข้อมูล ที่เป็นประโยชน์ เพื่อร่วมแก้ไขปัญหาให้กรุงเทพฯ เป็นเมืองน่าอยู่
ความเห็นของผู้แจ้ง: ขอบคุณมากนะคะ ที่ใส่ใจเรื่องร้องเรียนแม้จะเป็นเรื่องเล็กน้อย และขอบคุณทาง กทม ที่จัดทำช่องทางนี้ขึ้นมาค่ะ ทำงานดีมาก ขอปรบมือให้ค่ะ 👍👍👍
พื้นที่: แขวงพระโขนง เขตคลองเตย กรุงเทพมหานคร